
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/38/2023 8723201629 18. 03. 2025 JUDr. Dagmar Soliarová ECLI:SK:OSPP:2025:8723201629.12
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, vo veci starostlivosti o mal. dieťa: A. B., nar. XX.XX.XXXX, bytom ako matka, zast. opatrovníkom Úradom práce, sociálnych vecí a rodiny Poprad, dieťa rodičov: matka C. D. E., nar. XX.XX.XXXX, bytom E. XXX/XX, E., právne zastúpená C. F. G., advokátkou, Nám. sv. Egídia 55, Poprad a otec: H. C. B., nar. XX.XX.XXXX, bytom E. XX, E., v konaní na návrh otca o zmenu úpravy styku, takto rozhodol: I. Schvaľuje rodičovskú dohodu v tomto znení: M e n í sa rozsudok Okresného súdu Poprad č.k. 15P/37/2022 – 42 zo dňa 11.10.2022, pokiaľ ním bolo rozhodnuté o úprave styku tak, že otec je o p r á v n e n ý stretávať sa s mal. dieťaťom nasledovne: · každý nepárny týždeň od piatka od 16.30 hod. do nedele počas školského roka do 19.30 hod. a počas letných prázdnin do 21.00 hod. · v prípade ak na piatok nepárneho týždňa vychádza štátny sviatok alebo iný sviatok, ktorý je deň pracovného pokoja, je otec o p r á v n e n ý stýkať sa s maloletým dieťaťom v čase od štvrtku od 16.30 hod. do nedele do 19.30 hod. a v prípade ak tento sviatok, ktorý je dňom pracovného pokoja bude v pondelok nasledujúceho týždňa, je otec o p r á v n e n ý stýkať sa s mal. dieťaťom do uvedeného pondelka do 19.30 hod. · počas vianočných sviatkov každý nepárny rok od 23.12. od 9.00 hod. do 27.12. do 21.00 hod. a každý párny rok od 28.12. od 9.00 hod. do 2.1. nasledujúceho roka do 21.00 hod. · počas veľkonočných sviatkov každý nepárny rok od štvrtka od 15.00 hod. do pondelka do 19.30 hod. · počas letných prázdnin je otec oprávnený stýkať sa s mal. dieťaťom počas 14 dní a to v rozmedzí od 25.7. od 9.00 hod. do 10.8. do 21.00 hod.; matka je oprávnená byť s mal. dieťaťom počas 14 dní v rozmedzí od 12.8. do 31.8.; obaja rodičia sú povinní navzájom sa informovať o ktorých štrnásť dní v tom ktorom čase pôjde a to otec do 20.7. a matka do 10.8. · otec o p r á v n e n ý stýkať sa s mal. dieťaťom každý párny rok 1.5. a 15.9. od 9.00 hod. do 19.30 hod. a každý nepárny rok 8.5. a 17.11. od 9.00 hod. do 19.30 hod., v prípade, ak nebudú súčasťou víkendu, ale pracovného týždňa · otec je o p r á v n e n ý s mal. dieťaťom sa skontaktovať telefonicky denne o 19.00 hod., pričom matka pripraví telefonický kontakt zapnutím mobilného aparátu Otec si dieťa vyzdvihne pred bytom matky a tam ho po ukončení styku odovzdá, matka je povinná dieťa na styk riadne pripraviť.
Pokiaľ by k realizácii styku nemohlo dôjsť zo závažných dôvodov, povinný rodič oznámi druhému rodičovi uvedenú skutočnosť aspoň deň vopred pred realizáciou styku. II. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Podľa § 44 CMP, rozsudky o výživnom sú vykonateľné doručením.

